Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 897

c) Essentialis hyperkinesis esetén mért emelkedett vérnyomás systolés hypertensiók csoportjából való, ezért a magasabb diastolés nyomás nem minõsíthetõ hyperkinesisnek. Terheléses EKG-vizsgálattal tisztázhatók a megengedett fizikai terhelések. Praehypertensio jelének tekinthetjük, ha terhelésre a vérnyomás a normális felsõ határát meghaladja és csak lassan normalizálódik. A praehypertensiós jeleket komolyabban értékeljük és 077.2 alszakasz szerint minõsítjük, ha a családban már több hypertensiós beteg van, illetve volt. Ugyanitt minõsítjük az átmeneti és a jól kezelhetõ tartósan emelkedett vérnyomás eseteit. 100 Hgmm vagy annál magasabb diastolés érték a vérnyomásemelkedés tartós voltára utal. Ha a tartósan emelkedett vérnyomás gyógyszeres kezelése során idõnként magasabb vérnyomásértéket mérünk, vagy sok mellékhatást és panaszt észlelünk, továbbá ha már kimutathatók a hypertensio szervi szövõdményei, (agy, szem, szív, vese), I—II. rovat szerint „E” minõsítési döntés indokolt. Az alkalmasság elbírálása csak kórházi megfigyelés, illetve kezelés után engedhetõ meg. A sorozóorvos a hypertonia megállapításánál 3 hónapnál nem régebbi igazolást fogadhat el.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes